Volvo, constructor renumit pentru inovațiile din domeniul siguranței la bord, și-a construit o reputație solidă prin modelele sale fiabile care oferă o calitate premium, reputație ce caută să și-o păstreze și după tranziția către vehicule electrice. Astăzi, se pare că Grupul Geely a găsit rețeta optimă pentru Volvo, căci comenzile pentru crossoverul electric EX30 sunt atât de multe încât clienții trebuie să aștepte chiar și patru luni, iar cei care-și doresc SUV-ul mare EX90 stau deja la coadă de doi ani, scrie Automotive News.
"Când mi-am început cariera la Volvo, în urmă cu două decenii, o regulă era sfântă: dacă ți-ai comandat o mașină astăzi, peste trei luni o ai în fața casei", a explicat Alex Zurhausen, șeful departamentului de comerț online pentru Volvo Germania. În 2024, însă, mulți clienți așteaptă chiar și patru luni sau mai mult pentru o mașină a brandului suedez, timpii de așteptare fiind similari cu ceea regăsim în cazul modelelor exclusiviste Ferrari.
În trecut, modelele speciale veneau cu o listă de așteptare pe doi ani, iar cele care erau mai "obișnuite" impuneau o perioadă de numărat zilele de circa șase luni. În prezent, un Ferrari nou îți va fi livrat, dacă locuiești în vest, în circa 3-4 luni, dacă există un slot liber pe linia de producție, deși alte modele cum este Purosangue sunt sold-out până în 2025 cel puțin.
Citeste si:
Din cauza problemelor cu software-ul, cei care și-au comandat printre primii un Volvo EX90 vor fi așteptat ceva mai bine de doi ani până să-și primească mașina, iar platforma Volvo din Germania sugerează că dacă-ți comanzi un EX30 astăzi nu-l vei avea mai devreme de luna iulie. "Este o reușită care arată punctul în care se află Volvo, faptul că ne-am dezvoltat atât de mult încât clienții noștri acceptă să stea să aștepte atât de mult pentru o mașină; deși nu suntem Ferrari", a punctat Zurhausen.
Acesta a spus că Volvo reușește să-și păstreze clienții în ciuda acestor timpi de livrare destul de mari deoarece "avem produsele potrivite la momentul potrivit". Germania este a patra cea mai mare piață din lume pentru Volvo, iar anul 2023 a fost cel mai bun pentru suedezi pe cel mai mare consumator de mașini noi din UE. Doar acolo s-au vândut peste 45.000 de mașini, "iar rezultatele financiare au fost cele mai bune din istorie [deși n-am depășit] recordul de 52.000 de unități [vândute în 2019]", a spus oficialul Volvo.
Citeste si:
Sursa foto: Volvo
Te-ar putea interesa și: